pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. ฉัตรชัย มอบ พม. เป็นเจ้าภาพหลักจัดทำรูปแบบการปฏิรูปกระบวนการการดำเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการค้ามนุษย์ และติดตามการดําเนินการทางวินัย
วันพุธที่ 24 มกราคม 2561
รอง นรม. ฉัตรชัย มอบ พม. เป็นเจ้าภาพหลักจัดทํารูปแบบการปฏิรูปกระบวนการการดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการค้ามนุษย์ และติดตามการดําเนินการทางวินัย
รอง นรม. ฉัตรชัย มอบ พม. เป็นเจ้าภาพหลักจัดทํารูปแบบการปฏิรูปกระบวนการการดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการค้ามนุษย์ และติดตามการดําเนินการทางวินัย
วันนี้ (24 ม.ค. 61) เวลา 10.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพมหานคร นายณรงค์ คงคํา โฆษกประจํากระทรวงการพัฒนาสังคมและความมั่นคงของมนุษย์ เปิดเผยภายหลังการประชุมเพื่อหารือแนวทางการแก้ไขปัญหาการค้ามนุษย์ เมื่อวันที่ 23 มกราคม 2561 โดยมี พลเอก ฉัตรชัย สาริกัลยะ รองนายกรัฐมนตรี เป็นประธานการประชุม พร้อมด้วย พลเอก สุรศักดิ์ ศรีศักดิ์ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ และผู้แทนหน่วยงานที่เกี่ยวข้อง เข้าร่วมประชุม ได้แก่ สํานักงานตํารวจแห่งชาติ (สตช.) กระทรวงแรงงาน สํานักงานอัยการสูงสุด สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) สํานักงานป้องกันและปราบปรามการฟอกเงิน (ป.ป.ง.) คณะกรรมการป้องกันและปราบปรามการทุจริตแห่งชาติ (ป.ป.ช.) กรมสอบสวนคดีพิเศษ และสํานักงานเลขาธิการศาลยุติธรรม เพื่อร่วมกันหาแนวทางมาตรการการดําเนินการป้องกันเจ้าหน้าที่ของรัฐ มิให้เกี่ยวข้องกับการค้ามนุษย์ในส่วนที่เกี่ยวข้อง และการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ทางด้านวินัย
รัฐบาลโดย พลเอกประยุทธ์ จันทร์โอชา นายกรัฐมนตริ ได้มอบนโยบาย "การป้องกันปราบปรามการค้ามนุษย์” เป็นวาระแห่งชาติ พร้อมเร่งรัดการบูรณาการทํางานของทุกกระทรวง ทบวง กรม ร่วมกับ ภาคเอกชน และภาคประชาสังคม ภายใต้แนวคิด "ประชารัฐ ร่วมใจ ต้านภัยการค้ามนุษย์” เพื่อป้องกันและปราบปรามการค้ามนุษย์ให้หมดสิ้นไป เนื่องจากการค้ามนุษย์เป็นอาชญากรรมข้ามชาติที่ละเมิดสิทธิมนุษยชนอย่างร้ายแรง สําหรับการดําเนินการกับผู้กระทําความผิด ทั้งเจ้าหน้าที่ของรัฐและพลเรือนอย่างเด็ดขาด มีการออกกฎหมายแก้ไขเพิ่มเติมและให้สัตยาบันอนุสัญญาระหว่างประเทศ 7 ฉบับ การเพิ่มประสิทธิภาพในการดําเนินคดีและการยึดทรัพย์
การประชุมเพื่อหารือแนวทางการแก้ไขปัญหาการค้ามนุษย์ครั้งนี้ มีการพิจารณา 2 ประเด็นสําคัญ ได้แก่ 1) มาตรการการดําเนินการป้องกันเจ้าหน้าที่ของรัฐ มิให้เกี่ยวข้องกับการค้ามนุษย์ในส่วนที่เกี่ยวข้องกับ ป.ป.ท. และ ป.ป.ช. และ 2 ) มาตรการการดําเนินการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ทางด้านวินัย ทั้งนี้ ที่ประชุมได้มอบหมายกระทรวง พม. เป็นเจ้าภาพหลักในการจัดทํารูปแบบการปฏิรูปกระบวนการการดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการความนุษย์ ทั้งในเรื่องกฎหมายและกระบวนการทํางาน โดยให้แล้วเสร็จภายใน 1 – 2 เดือน โดยมอบหมายกระทรวง พม. ดําเนินการจัดประชุมกลุุ่มเล็ก โดยเชิญหน่วยงานที่เกี่ยวข้องเข้าร่วม ได้แก่ สตช. DSI ป.ป.ท. ป.ป.ง. และ ป.ป.ช. เป็นต้น และมอบหมาย กระทรวง พม. ติดตามการดําเนินการทางวินัยกับเจ้าหน้าที่ของรัฐที่เข้าไปเกี่ยวข้องกับการค้ามนุษย์ตามข้อ 16 แห่งระเบียบสํานักนายกรัฐมนตรีว่าด้วยมาตรการทางบริหารในการป้องกันเจ้าหน้าที่ของรัฐมิให้เกี่ยวข้องกับการค้ามนุษย์ พ.ศ. 2558 โดยให้รายงานเสนอ พลเอก ฉัตรชัย สาริกัลยะ รองนายกรัฐมนตรี ในฐานะประธานกรรมการ ทราบผลการดําเนินการทางวินัยกับเจ้าหน้าที่ของรัฐ ภายใน 7 วัน
รัฐบาลไทย-ข่าวทำเนียบรัฐบาล-รมว.แรงงาน เยี่ยมกลุ่มวิสาหกิจชุมชนผลิตแปรรูปจากไม้ ยกระดับฝีมือผู้มีบัตรสวัสดิการแห่งรัฐ จ.บุรีรัมย์
วันอังคารที่ 8 พฤษภาคม 2561
รมว.แรงงาน เยี่ยมกลุ่มวิสาหกิจชุมชนผลิตแปรรูปจากไม้ ยกระดับฝีมือผู้มีบัตรสวัสดิการแห่งรัฐ จ.บุรีรัมย์
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย ผู้บริหารระดับสูงกระทรวงแรงงาน เยี่ยมชมกระบวนการผลิตของกลุ่มวิสาหกิจชุมชน ผลิตแปรรูปจากไม้ ณ กลุ่มวิสาหกิจชุมชน ผลิตแปรรูปจากไม้ ต.หนองบอน อ.ประโคนชัย จ.บุรีรัมย์
วันที่ ๗ พฤษภาคม ๒๕๖๑ เวลา ๑๐.๔๐ น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย ผู้บริหารระดับสูงกระทรวงแรงงาน เยี่ยมชมกระบวนการผลิตของกลุ่มวิสาหกิจชุมชน ผลิตแปรรูปจากไม้ ณ กลุ่มวิสาหกิจชุมชน ผลิตแปรรูปจากไม้ ต.หนองบอน อ.ประโคนชัย จ.บุรีรัมย์ ปัจจุบันกลุ่มหัตถกรรมไม้ ต.หนองบอน อ.ประโคนชัย จ.บุรีรัมย์ ได้มีการรวมกลุ่มคนที่มีฝีมือในการผลิตสินค้าจากไม้ ใน ต.หนองบอน เป็นกลุ่มวิสาหกิจชุมชน ซึ่งเป็นการแปรรูปสินค้าจากไม้ เช่น ไม้ตาล ไม้แดง เป็นต้น ผลิตภัณฑ์สินค้าที่ทําจากไม้ เช่น ช้อนชา ไม้เกาหลัง ไม้สําหรับนวด ถาดใส่ผลไม้ เพื่อจําหน่ายให้แก่จังหวัดเชียงราย และเพื่อส่งออก
ในปี ๒๕๖๑ หน่วยงานสังกัดกระทรวงแรงงานได้จัดกิจกรรม "การบูรณาการประชารัฐร่วมใจ Safety Thailand แรงงานนอกระบบและอาสาสมัครแรงงาน เพื่อพัฒนาคุณภาพชีวิตผู้มีบัตรสวัสดิการแห่งรัฐ" โดยนําภารกิจของกระทรวงแรงงานเข้าไปให้บริการ อาทิ การสาธิตอาชีพอิสระ การลงทะเบียนหางานทําและแนะแนวอาชีพ การรับสมัครพัฒนาฝีมือแรงงาน การให้คําปรึกษาผู้ใช้แรงงาน การคุ้มครองแรงงานนอกระบบ การสร้างหลักประกันความมั่นคงในการดํารงชีวิต และความปลอดภัยในการทํางาน เป็นต้น
สําหรับกิจกรรม "การบูรณาการประชารัฐร่วมใจ Safety Thailand แรงงานนอกระบบและอาสาสมัครแรงงาน เพื่อพัฒนาคุณภาพชีวิตผู้มีบัตรสวัสดิการแห่งรัฐ" ในครั้งนี้ มีผู้เข้าร่วมจํานวน ๙๖๐ คน มีผู้สมัครเป็นผู้ประกันตนตามมาตรา ๔๐ รายใหม่ จํานวน ๑๐๓ คน สมัครพัฒนาฝีมือแรงงาน ๒ รุ่น หลักสูตร การปลูกพืชผักเกษตรอินทรีย์กับหลักสูตรแปรรูปจากเศษไม้เป็นถ่าน มีผู้ลงทะเบียนหางานทํา จํานวน ๒๓๐ คน ปัจจุบันมีผู้ประกันตนตามมาตรา 40 กองทุนประกันสังคมในพื้นที่ ต.หนองบอน อ.ประโคนชัย จ.บุรีรัมย์ จํานวน ๒๐๒ คน
--------------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
7 พฤษภาคม 2561
รัฐบาลไทย-ข่าวทำเนียบรัฐบาล-นายเพิ่มสุข หัวหน้าผู้ตรวจราชการ อว. เปิดงานประชุม “THE BELT AND ROAD” CHINA-THAILAND UNIVERSITIES INTERNET & EDUCATION SUMMIT FORUM
วันพุธที่ 11 ธันวาคม 2562
นายเพิ่มสุข หัวหน้าผู้ตรวจราชการ อว. เปิดงานประชุม “THE BELT AND ROAD” CHINA-THAILAND UNIVERSITIES INTERNET & EDUCATION SUMMIT FORUM
นายเพิ่มสุข หัวหน้าผู้ตรวจราชการ อว. เปิดงานประชุม “THE BELT AND ROAD” CHINA-THAILAND UNIVERSITIES INTERNET & EDUCATION SUMMIT FORUM
(3 ธันวาคม 2562) นายเพิ่มสุข สัจจาภิวัฒน์ หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (หน.ผตร.อว.) เป็นประธานเปิดงานประชุม “The Belt and Road” China-Thailand Universities Internet & Education Summit Forum เพื่อให้เกิดความร่วมมือด้านการเรียนการสอนภาษาจีนออนไลน์ ทําความรู้จักกับระบบการเรียนออนไลน์ของจีน ส่งเสริมการขับเคลื่อนพัฒนานวัตกรรมในมหาวิทยาลัยจีน-ไทย และองค์กรที่เกี่ยวข้องกับการศึกษา พัฒนาความร่วมมือ แลกเปลี่ยนระหว่างประเทศอย่างรอบด้าน พร้อมส่งเสริมพัฒนาการศึกษาโดยสร้างสภาพแวดล้อมการเรียนรู้ตลอดชีวิตในระดับนานาชาติ ณ ห้อง Menam Grand ชั้น 2 โรงแรมรามาดา พลาซ่า แม่น้ํา ริเวอร์ไซด์
นายเพิ่มสุข หัวหน้าผู้ตรวจราชการ อว. กล่าวว่า กระทรวงการอุดมศึกษา วิทยาศาสตร์ วิจัยและนวัตกรรม เป็นหน่วยงานของรัฐที่จัดตั้งขึ้นเพื่อส่งเสริม สนับสนุน และกํากับการอุดมศึกษา วิทยาศาสตร์ การวิจัยและการสร้างสรรค์นวัตกรรม เพื่อให้การพัฒนาประเทศเท่าทันการเปลี่ยนแปลงโลก จากนโยบาย “ไทยแลนด์ 4.0” และ “โครงการพัฒนาระเบียงเศรษฐกิจพิเศษภาคตะวันออก (EEC)” แผนยุทธศาสตร์ภายใต้ ไทยแลนด์ 4.0 ของรัฐบาลไทย ซึ่งเป็นนโยบายที่มีความสอดคล้องกับนโยบาย “1 แถบ 1 เส้นทาง” ของรัฐบาลจีนนั้น ทั้งสองประเทศได้มีความร่วมมือในหลากหลายด้าน ไม่ว่าจะเป็นด้านเศรษฐกิจ เทคโนโลยี วัฒนธรรม รวมถึงด้านการศึกษา ซึ่งถือเป็นเรื่องจําเป็นอย่างยิ่งที่ต้องมีการส่งเสริม สนับสนุนและพัฒนา เพราะการศึกษาในรูปแบบเดิมอาจจะไม่เพียงพอต่อยุคสมัยนี้ ทําให้การศึกษาในรูปแบบออนไลน์ จึงมีความจําเป็นอย่างมากในปัจจุบัน
การประชุมในครั้งนี้ จะก่อให้เกิดความร่วมมือด้านการเรียนการสอนภาษาจีนออนไลน์ เพื่อเป็นการส่งเสริมและขับเคลื่อนพัฒนานวัตกรรมมหาวิทยาลัยจีน-ไทยและองค์กรที่เกี่ยวข้องกับการศึกษา และกระทรวงการอุดมศึกษา วิทยาศาสตร์ วิจัยและนวัตกรรม ยินดีที่จะสนับสนุนให้เกิดความร่วมมือด้านการศึกษาระหว่างมหาวิทยาลัยไทย-จีน รวมถึงการพัฒนาความร่วมมือและการแลกเปลี่ยนระหว่างประเทศอย่างรอบด้านต่อไป
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 มิถุนายน 2563
วันพุธที่ 10 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (อินเดีย 2 ราย, ปากีสถาน 1 ราย, มาดากัสการ์ 1 ราย) มีผู้ป่วยกลับบ้านได้ 4 ราย ยอดผู้ป่วยก
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่10 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (อินเดีย 2 ราย, ปากีสถาน 1 ราย, มาดากัสการ์ 1 ราย) มีผู้ป่วยกลับบ้านได้ 8 ราย ยอดผู้ป่วยกลับบ้านสะสม 2,981 ราย หรือคิดเป็นร้อยละ 95.39 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 86 ราย หรือร้อยละ 2.75 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,125 ราย
สถานการณ์ผู้ติดเชื้อในประเทศไทยระยะหลังมีการพบผู้ติดเชื้อรายใหม่ที่ไม่แสดงอาการเพิ่มมากขึ้น ส่วนใหญ่เป็นกลุ่มนักเรียนนักศึกษา และกลุ่มคนวัยทํางาน ซึ่งสอดคล้องกับรายงานการสอบสวนโรคของกรมควบคุมโรค กระทรวงสาธารณสุข พบว่า กลุ่มอายุที่มีอัตราการติดเชื้อโควิดสูงสุด คือผู้ที่อยู่ในช่วงอายุ 20 – 29 ปี จํานวน 806 ราย หรือประมาณร้อยละ 26 ของผู้ติดเชื้อทั้งหมด โดยกลุ่มนี้เป็นผู้ที่อยู่ในวัยเรียนและวัยทํางาน มีร่างกายแข็งแรง เมื่อป่วยมักจะไม่แสดงอาการ จึงมีความเสี่ยงสูงที่จะแพร่กระจายเชื้อสู่ผู้อื่นได้ง่าย ผนวกกับภาครัฐได้ผ่อนปรนมาตรการในระยะต่างๆ ทําให้ประชาชนรู้สึกผ่อนคลายออกท่องเที่ยวตามสถานที่ต่างๆ โดยเฉพาะการใช้บริการขนส่งสาธารณะ หรือการร่วมงานพิธีการและกิจกรรมทางศาสนา มีการรวมตัวของคนเป็นกลุ่มก้อนทําให้เกิดความแออัด หากมีผู้ติดเชื้อปะปนอยู่ อาจมีการแพร่กระจายของเชื้อ เกิดผู้ติดเชื้อรายใหม่และผู้สัมผัสเสี่ยงสูงจํานวนมากได้
ดังนั้น การสวมหน้ากากอนามัย/หน้ากากผ้าทุกครั้งที่ออกนอกบ้าน ยังมีความจําเป็นช่วยลดความเสี่ยงติดเชื้อรวมถึงแพร่เชื้อให้กับผู้ใกล้ชิดและคนในครอบครัวด้วย โดยองค์การอนามัยโลกได้ยืนยันว่า การสวมหน้ากากอนามัย/หน้ากากผ้า ร่วมกับการล้างมือ และการเว้นระยะห่าง 1-2 เมตร ช่วยลดการติดเชื้อโควิด 19 และโรคระบบทางเดินหายใจได้ นอกจากนี้ขอแนะนําการสวมเฟซชิลล์ที่ถูกวิธี คือ ต้องสวมหน้ากากอนามัย/หน้ากากผ้าร่วมด้วย เนื่องจากการสวมเฟซชิลล์อย่างเดียวนอกจากจะไม่เป็นการป้องกันตนเองจากเชื้อโควิด 19 แล้วหากป่วยจะแพร่เชื้อให้กับผู้ที่อยู่รอบข้างได้
****************************** 10 มิถุนายน 2563
รัฐบาลไทย-ข่าวทำเนียบรัฐบาล-นายกฯ ขอทุกหน่วยพิจารณากำหนดวันเลือกตั้งอย่างรอบคอบ แนะคำนึงถึงประโยชน์ชาติ-ประชาชนเป็นสำคัญ วอนทุกฝ่ายร่วมมือนำพาประเทศก้าวไปข้างหน้า
วันพุธที่ 9 มกราคม 2562
นายกฯ ขอทุกหน่วยพิจารณากําหนดวันเลือกตั้งอย่างรอบคอบ แนะคํานึงถึงประโยชน์ชาติ-ประชาชนเป็นสําคัญ วอนทุกฝ่ายร่วมมือนําพาประเทศก้าวไปข้างหน้า
นายกฯ ขอทุกหน่วยพิจารณากําหนดวันเลือกตั้งอย่างรอบคอบ แนะคํานึงถึงประโยชน์ชาติ-ประชาชนเป็นสําคัญ วอนทุกฝ่ายร่วมมือนําพาประเทศก้าวไปข้างหน้า
วันที่ 9 มกราคม 2562 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ ขอให้ทุกหน่วยที่เกี่ยวข้องกับการเลือกตั้งพิจารณาอย่างรอบคอบในการกําหนดวันเลือกตั้งให้เรียบร้อย มีความสอดคล้องกันทั้งกระบวนการจัดการเลือกตั้งและหลังเลือกตั้ง โดยคํานึงถึงช่วงเวลาของการจัดพระราชพิธีบรมราชาภิเษก การสอบ TCAS และ GAT-PAT ของนักเรียน และเรื่องอื่น ๆ ประกอบกัน ซึ่งทั้งหมดจะต้องยึดหลักประโยชน์ของประเทศชาติและความสงบสุขของประชาชนเป็นสําคัญ
ส่วนการตีความบทบัญญัติของรัฐธรรมนูญและกฎหมายที่เกี่ยวข้องกับการเลือกตั้งนั้น นายกรัฐมนตรีอยากให้รับฟังความเห็นของกรรมาธิการยกร่างรัฐธรรมนูญ ซึ่งเป็นผู้ร่างกฎหมายขึ้นมา และทําความเข้าใจให้ตรงกันถึงเจตนารมณ์และสาระสําคัญของกฎหมาย เพื่อให้ได้ข้อยุติเรื่องที่ถกเถียงกันอยู่ในขณะนี้ พร้อมทั้งย้ําว่าทุกคนทุกฝ่ายจะต้องร่วมมือกันทําให้ประเทศไทยก้าวไปข้างหน้าด้วยความสงบเรียบร้อย มีการเลือกตั้งที่บริสุทธิ์ยุติธรรม และไม่เกิดปัญหาซ้ํารอยอดีตที่เคยผ่านมา
รัฐบาลไทย-ข่าวทำเนียบรัฐบาล-รัฐมนตรีช่วยอุตสาหกรรม ตรวจดูความพร้อมของศูนย์ ITC ที่ จ.พิษณุโลก
วันศุกร์ที่ 15 ธันวาคม 2560
รัฐมนตรีช่วยอุตสาหกรรม ตรวจดูความพร้อมของศูนย์ ITC ที่ จ.พิษณุโลก
รัฐมนตรีช่วยว่าการกระทรวงอุตสาหกรรม ลงพื้นที่ตรวจการเตรียมความพร้อมของศูนย์ปฏิรูปอุตสาหกรรมสู่อนาคต (ITC) ซึ่งตั้งอยู่ภายใน ศูนย์ส่งเสริมอุตสาหกรรมภาคที่ 2 จังหวัดพิษณุโลก
รัฐมนตรีช่วยอุตสาหกรรม ตรวจดูความพร้อมของศูนย์ ITC ที่ จ.พิษณุโลก
วันนี้ (15 ธันวาคม 2560) จังหวัดพิษณุโลก นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจการเตรียมความพร้อมของศูนย์ปฏิรูปอุตสาหกรรมสู่อนาคต (ITC) ซึ่งตั้งอยู่ภายใน ศูนย์ส่งเสริมอุตสาหกรรมภาคที่ 2 จังหวัดพิษณุโลก เพื่อให้บริการแก่ เอสเอ็มอีและโอทอป ในกลุ่มอุตสาหกรรมเกษตรแปรรูป เครื่องมือแพทย์ และเซรามิก โดยส่งเสริมให้นํานวัตกรรม เทคโนโลยี รวมถึงความคิดสร้างสรรค์มาประยุกต์ใช้
ศูนย์ ITC แห่งนี้ มีบริการเครื่องจักรนําร่องให้ลองใช้พัฒนา การช่วยออกแบบบรรจุภัณฑ์ การถ่ายรูปผลิตภัณฑ์เพื่อขายในสื่อออนไลน์ รวมทั้งพื้นที่ใช้สอยกลาง อาทิ ห้องประชุม ห้องสมุด
โดยมีนายนายสุรพล ปลื้มใจ ผอ.ศูนย์ส่งเสริมอุตสาหกรรมภาคที่ 2 นําชมศูนย์ ITC และพบปะผู้ประกอบการที่มารอต้อนรับ
นอกจากนี้ยังได้ประชุมมอบนโยบายให้แก่หน่วยงานในกํากับกระทรวงอุตสาหกรรม ได้แก่ อุตสาหกรรมจังหวัดในพื้นที่ภาคเหนือตอนล่าง (พิษณุโลก สุโขทัย อุตรดิตถ์ เพชรบูรณ์ ตาก) ผู้บริหารธนาคารพัฒนาวิสาหกิจขนาดกลางและขนาดย่อมแห่งประเทศไทย (SME development Bank) สํานักงานส่งเสริมวิสาหกิจขนาดกลางและขนาดย่อม (สสว.) และมีประเด็นที่ฝากให้ช่วยกระจายข่าวสาร เรื่องมาตรการใหม่ในการสนับสนุนเอสเอ็มอี ให้ผู้ประกอบการได้ใช้อย่างแพร่หลายมากขึ้น
สําหรับคณะของรัฐมนตรีช่วยฯ ประกอบด้วย นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ ผอ.กองยุทธศาสตร์และแผนงาน สํานักงานปลัดกระทรวงอุตสาหกรรม นายวิฤทธิ์ วิเศษสินธุ์ ผอ.กองพัฒนานวัตกรรมและเทคโนโลยีอุตสาหกรรม และนายเพทาย ล่อใจ ผอ.กองพัฒนาอุตสาหกรรมชุมชน กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ปรับเวลาการให้บริการ 05.30 – 21.30 น. ตั้งแต่วันที่ 3 เมษายน 2563 [กระทรวงคมนาคม]
วันศุกร์ที่ 3 เมษายน 2563
รถไฟฟ้าแอร์พอร์ต เรล ลิงก์ ปรับเวลาการให้บริการ 05.30 – 21.30 น. ตั้งแต่วันที่ 3 เมษายน 2563 [กระทรวงคมนาคม]
รถไฟฟ้าแอร์พอร์ต เรล ลิงก์ ปรับเวลาการให้บริการ 05.30 – 21.30 น. ตั้งแต่วันที่ 3 เมษายน 2563
ฉบับที่ 333/2563
รถไฟฟ้าแอร์พอร์ต เรล ลิงก์ ปรับเวลาการให้บริการ 05.30 – 21.30 น. ตั้งแต่วันที่ 3 เมษายน 2563
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด กระทรวงคมนาคม กล่าวว่า ตามที่ได้ประกาศข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 2) ห้ามบุคคลออกนอกเคหสถานระหว่างเวลา 22.00 น. ถึง 04.00 น. ของวันรุ่งขึ้น โดยมีผลบังคับตั้งแต่คืนวันที่ 3 เมษายน 2563 เป็นต้นไป จนกว่าจะมีประกาศเปลี่ยนแปลง นั้น
บริษัท รถไฟฟ้า ร.ฟ.ท. จํากัด (รฟฟท.) ผู้ให้บริการรถไฟฟ้าแอร์พอร์ต เรล ลิงก์ พร้อมให้ความร่วมมือกับรัฐบาลในการป้องกันและลดการแพร่ระบาดของโรคติดเชื้อไวรัส COVID-19 โดยเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นระหว่างเวลา 05.30 - 21.30 น. ตั้งแต่วันที่ 3 เมษายน 2563 เป็นต้นไป โดยรถไฟฟ้าขบวนสุดท้ายจะออกจากสถานีพญาไท และสถานีสุวรรณภูมิ เวลา 21.00 น. และจะถึงสถานีปลายทางเวลา 21.30 น. หากมีข้อสงสัยสามารถติดต่อสอบถามข้อมูลเพิ่มเติมได้ที่หมายเลข Call Center 1690 หรือ www.srtet.co.th, www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-รัฐมนตรีสุริยะฯ รับหนังสือข้อคิดเห็นและข้อเสนอแนะเกี่ยวกับการแบน 3 สาร  จากประธานกรรมาธิการการพาณิชย์และทรัพย์สินทางปัญญา
วันพุธที่ 27 พฤศจิกายน 2562
รัฐมนตรีสุริยะฯ รับหนังสือข้อคิดเห็นและข้อเสนอแนะเกี่ยวกับการแบน 3 สาร  จากประธานกรรมาธิการการพาณิชย์และทรัพย์สินทางปัญญา
นายสุริยะ  จึงรุ่งเรืองกิจ รัฐมนตรีว่าการกระทรวงอุตสาหกรรม รับหนังสือข้อคิดเห็นและข้อเสนอแนะเกี่ยวกับการแบน 3 สาร จากประธานกรรมาธิการการพาณิชย์และทรัพย์สินทางปัญญา ณ หน้าห้องประชุมชั้น 2 อาคารสํานักงานปลัดกระทรวงอุตสาหกรรม
วันนี้ (27 พฤศจิกายน 2562) เวลา 09.55 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้รับหนังสือจากนายอันวาร์ สา และ ประธานกรรมาธิการการพาณิชย์และทรัพย์สินทางปัญญาและคณะเกี่ยวกับการข้อคิดเห็นและข้อเสนอแนะการแบน 3 สาร ของคณะกรรมการวัตถุอันตราย ณ หน้าห้องประชุม
ชั้น 2 อาคารสํานักงานปลัดกระทรวงอุตสาหกรรม #กระทรวงอุตสาหกรรม #สุริยะจึงรุ่งเรืองกิจ
#คณะกรรมการวัตถุอันตราย
รัฐบาลไทย-ข่าวทำเนียบรัฐบาล-ธปท. ย้ำซอฟต์โลนยังเหลือ กำชับแบงก์เร่งยื่นเพื่อช่วยเหลือลูกหนี้ SMEs และห้ามเก็บค่าธรรมเนียม [กระทรวงการคลัง]
วันพฤหัสบดีที่ 7 พฤษภาคม 2563
ธปท. ย้ําซอฟต์โลนยังเหลือ กําชับแบงก์เร่งยื่นเพื่อช่วยเหลือลูกหนี้ SMEs และห้ามเก็บค่าธรรมเนียม [กระทรวงการคลัง]
ธปท. ย้ําซอฟต์โลนยังเหลือ กําชับแบงก์เร่งยื่นเพื่อช่วยเหลือลูกหนี้ SMEs และห้ามเก็บค่าธรรมเนียม
นายรณดล นุ่มนนท์ รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า สินเชื่อซอฟต์โลนของแบงก์ชาติ วงเงินรวม 5 แสนล้านบาท ที่เปิดรับคําขอมา 2 สัปดาห์แล้ว มีการใช้วงเงินไปแล้วทั้งสิ้น 36,000 ล้านบาท ครอบคลุมลูกหนี้ 22,000 ราย มูลค่าสินเชื่อเฉลี่ยต่อรายอยู่ที่ 1.6 ล้านบาท กระจายครอบคลุมทั่วประเทศ โดย 74% เป็น SMEs ที่อยู่ในต่างจังหวัด (ไม่รวมกรุงเทพฯ และปริมณฑล) และเป็น SMEs ขนาดเล็ก
ทั้งนี้ สถาบันการเงินที่ตอบสนองต่อนโยบาย และยื่นคําขอเข้ามามากที่สุด คือ ธ.กรุงเทพ ธ.ก.ส. ธ.กรุงไทย และ ธ.ไทยพาณิชย์ ขณะที่มีสถาบันการเงินอีกหลายแห่งที่ยังส่งคําขอเข้ามาไม่มากหรือยังไม่ได้ยื่นคําขอเลย ธปท. ไม่ได้นิ่งนอนใจ ได้กําชับและติดตามให้สถาบันการเงินเร่งช่วยเหลือลูกค้า
อย่างไรก็ดี การยื่นคําขอสินเชื่อซอฟต์โลนในช่วงที่ผ่านมายังมีไม่มากนั้น ส่วนหนึ่งเพราะมีวันหยุดหลายวันและหลายสถาบันการเงินใช้เวลามากกว่าที่คาดในเรื่องการจดจํานองหลักประกัน ทั้งนี้ ธปท. ได้ให้สถาบันการเงินเร่งดําเนินการ เพื่อให้สามารถส่งต่อสินเชื่อไปถึงลูกหนี้ SMEs ได้เร็วที่สุด
ธปท. ขอย้ําว่าซอฟต์โลนแบงก์ชาติ ยังมีวงเงินเหลือเพียงพอ พร้อมให้สถาบันการเงินนําไปปล่อยกู้ต่อให้กับ SMEs ที่ได้รับผลกระทบจากโควิด 19 และขอให้สถาบันการเงินสื่อสารไปยังผู้ปฏิบัติงานที่สาขาให้มีความเข้าใจที่ถูกต้องเกี่ยวกับหลักเกณฑ์การให้ซอฟต์โลน เช่น ห้ามคิดค่าธรรมเนียม ห้ามกําหนดเงื่อนไขการขายประกันต่าง ๆ เป็นหลักเกณฑ์การพิจารณาให้สินเชื่อ และหากพบว่า SMEs นั้นขาดคุณสมบัติในการขอซอฟต์โลนให้พิจารณาช่วยเหลือในรูปแบบอื่น ๆ ตามแนวทางของสถาบันการเงินแต่ละแห่ง
สําหรับ SMEs ที่ต้องการขอสินเชื่อซอฟต์โลนแบงก์ชาติ สามารถติดต่อสถาบันการเงินที่ท่านเป็นลูกค้า หากพบว่ามีปัญหาในการขอสินเชื่อดังกล่าว สามารถติดต่อ call center ของสถาบันการเงินนั้น ๆ หรือศูนย์คุ้มครองผู้ใช้บริการทางการเงินของแบงก์ชาติ (ศคง.) โทร. 1213
รัฐบาลไทย-ข่าวทำเนียบรัฐบาล-รัฐบาลสนับสนุนการจ้างงานคนพิการอย่างไม่เลือกปฏิบัติ
วันศุกร์ที่ 7 เมษายน 2560
รัฐบาลสนับสนุนการจ้างงานคนพิการอย่างไม่เลือกปฏิบัติ
รัฐบาลบังคับใช้กฎหมายอย่างจริงจังเพื่อสนับสนุนให้คนพิการได้รับโอกาสทางอาชีพอย่างเสมอภาคและเท่าเทียม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้าปี 2560 ส่งเสริมการจ้างงานคนพิการเพิ่มขึ้นอีก 10,000 คน ด้วยการบังคับใช้กฎหมายจ้างงานคนพิการอย่างจริงจังเพื่อให้ทุกหน่วยงานทั้งภาครัฐและเอกชนร่วมกันสนับสนุนการสร้างอาชีพแก่คนพิการอย่างเสมอภาคเท่าเทียมกับการจ้างงานลูกจ้างปกติ โดยแต่ละหน่วยงานมี 3 ทางเลือก ได้แก่ 1.จ้างงานคนพิการในสัดส่วนลูกจ้างคนพิการ 1 คน ต่อลูกจ้าง 100 คน 2.ส่งเงินเข้ากองทุนส่งเสริมและพัฒนาคุณภาพชีวิตคนพิการ หรือ 3.ให้สัมปทานแก่คนพิการเข้าไปขายสินค้าและบริการในพื้นที่ของหน่วยงาน ซึ่งคนพิการสามารถดูข้อมูลหน่วยงานที่เปิดรับสมัครงาน หรือเปิดพื้นที่ให้ขายสินค้า ได้ที่ www.ตลาดงานคนพิการ.com และสามารถร้องเรียนปัญหาหรือขอความช่วยเหลือเรื่องการจ้างงานได้ที่ศูนย์บริการคนพิการ 02 354 4542
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“บิ๊กอู๋”เผย เอกอัครราชทูต ณ กรุงเบิร์น ชื่นชมแรงงานไทยขยัน มีฝีมือ แนะพัฒนาภาษาเพิ่ม
วันจันทร์ที่ 4 มิถุนายน 2561
“บิ๊กอู๋”เผย เอกอัครราชทูต ณ กรุงเบิร์น ชื่นชมแรงงานไทยขยัน มีฝีมือ แนะพัฒนาภาษาเพิ่ม
รมว.แรงงาน เผย เอกอัครราชทูต ณ กรุงเบิร์น ชื่นชมแรงงานไทยขยัน อดทนในการทํางาน
และมีฝีมือสูง แนะพัฒนาทักษะด้านภาษาเพิ่มเติม ประยุกต์ใช้ในการทํางาน สามารถแข่งขันกับแรงงานชาติอื่นได้
เมื่อวันที่ 4 มิถุนายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงผลการหารือข้อราชการร่วมกับนายจักรี ศรีชวนะ เอกอัครราชทูต ณ กรุงเบิร์น ณ สถานเอกอัครราชทูตณ กรุงเบิร์นว่า ปัจจุบันมีคนไทยอาศัยอยู่ในสมาพันธรัฐสวิสต์ราว 30,000 คน ซึ่งสถานเอกอัครราชทูตฯ ได้จัดกิจกรรมให้ความช่วยเหลือ ส่งเสริมกลุ่มชมรม/สมาคมคนไทย รวมถึงการให้ความรู้แก่กลุ่มลูกครึ่งคนไทยซึ่งมีการจัดตั้งโรงเรียน 14 แห่ง และมีครูอาสาสมัครสอน
พล.ต.อ.อดุลย์ฯ ได้เสนอแนะให้เอกอัครราชทูต ณ กรุงเบิร์น บูรณาการในด้านงบประมาณกับกระทรวงการพัฒนาสังคมและความมั่นคงของมนุษย์ ซึ่งมีเงินสนับสนุนให้แก่กลุ่มคนไทยในต่างประเทศ นอกจากนั้นเอกอัครราชทูต ณ กรุงเบิร์น ยังได้กล่าวชื่นชมแรงงานไทยซึ่งมีความขยันขันแข็ง อดทนในการทํางาน และมีฝีมือในระดับสูง แต่อย่างไรก็ตาม แรงงานไทยยังต้องพัฒนาในด้านภาษาเพิ่มเติม เพื่อให้สามารถแข่งขันกับแรงงานชาติอื่นๆ ได้ รวมทั้งจะเป็นประโยชน์ในการทํางานของตนเอง พร้อมทั้งกล่าวขอบคุณกระทรวงแรงงาน โดยกรมพัฒนาฝีมือแรงงานที่ได้จัดโครงการพัฒนาศักยภาพฝีมือแรงงาน ทดสอบมาตรฐานฝีมือแรงงานแห่งชาติ สาขาผู้ประกอบอาหาร ซึ่งมีผู้สนใจสมัครเข้าร่วมโครงการเป็นจํานวนมากอีกด้วย
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ข้อมูล - ภาพ/
4 มิถุนายน 2561
รัฐบาลไทย-ข่าวทำเนียบรัฐบาล-รมต.นร.นายเทวัญฯ ลงพื้นที่จังหวัดนครราชสีมา มอบเงินช่วยเหลือผู้ประสบอัคคีภัย จำนวน 4 ราย จากกองทุนเงินให้ความช่วยเหลือผู้ประสบสาธารณภัย สำนักนายกรัฐมนตรี
วันเสาร์ที่ 16 พฤษภาคม 2563
รมต.นร.นายเทวัญฯ ลงพื้นที่จังหวัดนครราชสีมา มอบเงินช่วยเหลือผู้ประสบอัคคีภัย จํานวน 4 ราย จากกองทุนเงินให้ความช่วยเหลือผู้ประสบสาธารณภัย สํานักนายกรัฐมนตรี
รมต.นร.นายเทวัญฯ ลงพื้นที่จังหวัดนครราชสีมา มอบเงินช่วยเหลือผู้ประสบอัคคีภัย จํานวน 4 ราย จากกองทุนเงินให้ความช่วยเหลือผู้ประสบสาธารณภัย สํานักนายกรัฐมนตรี
วันนี้ (16 พ.ค.63) เวลา 09.30 น. ที่วัดศรีษะละเลิง ตําบลบ้านใหม่ อําเภอเมือง จังหวัดนครราชสีมา นายเทวัญ ลิปตพัลลภ รัฐมนตรีประจําสํานักนายกรัฐมนตรีและคณะ ลงพื้นที่มอบเงินช่วยเหลือผู้ประสบสาธารณภัย (อัคคีภัย) จํานวน 4 ราย จากกองทุนเงินช่วยเหลือผู้ประสบสาธารณภัย สํานักนายกรัฐมนตรี ทั้งนี้ ผู้ประสบอัคคีภัย จํานวน 4 ราย ได้รับผลกระทบจากเหตุเพลิงไหม้ในพื้นที่ หมู่ 5 ตําบลบ้านใหม่ อําเภอเมือง จังหวัดนครราชสีมา เมื่อวันที่ 4 มีนาคม 2563 ที่ผ่านมา
ทั้งนี้ งบประมาณในการช่วยเหลือในวันนี้เป็นเงินจากกองทุนเงินช่วยเหลือผู้ประสบสาธารณภัย สํานักนายกรัฐมนตรี โดยมอบให้ผู้ที่ได้รับความเสียหายทั้งหลังจํานวน 2 ราย ๆ ละ 235,000 บาท แบ่งเป็นค่าวัสดุก่อสร้าง จํานวน 230,000 บาท และค่าเครื่องอุปโภคบริโภค เครื่องมือประกอบอาชีพ และเครื่องใช้ที่จําเป็นแก่ครัวเรือน จํานวน 5,000 บาท ผู้ที่ได้รับความเสียหายบางส่วน จํานวน 2 ราย รายละ 75,000 บาท แบ่งเป็นค่าวัสดุก่อสร้าง จํานวน 70,000 บาท และค่าเครื่องอุปโภคบริโภค เครื่องมือประกอบอาชีพ และเครื่องใช้ที่จําเป็นแก่ครัวเรือน จํานวน 5,000 บาท รวมเป็นเงินช่วยเหลือทั้งสิ้น 620,000 บาท ซึ่งเงินที่ให้การช่วยเหลือจํานวนนี้ เป็นเพียงบางส่วนที่ให้การช่วยเหลือเพื่อการบรรเทาทุกข์ ซึ่งมูลค่าความเสียหายนั้นมีมูลค่ามากกว่า
รัฐมนตรีประจําสํานักนายกรัฐมนตรี กล่าวว่า รัฐบาลมีกองทุนเงินช่วยเหลือผู้ประสบสาธารณภัยอยู่ในความดูแลของสํานักนายกรัฐมนตรี ไว้คอยดูแลความเดือดร้อนของประชาชนผู้ประสบภัยสาธารณะต่าง ๆ ทั้งวาตภัย อัคคีภัย อุทกภัย ซึ่งผู้ประสบภัยทั้ง 4 ราย ทางกองทุนฯ ได้พิจารณาแล้วว่าอยู่ในหลักเกณฑ์การให้ความช่วยเหลือ ซึ่งมีการดําเนินการตามขั้นตอน ระเบียบ จนกระทั่งมีการนําเงินมามอบให้กับผู้ประสบอัคคีภัยในครั้งนี้ ซึ่งการช่วยเหลือจากกองทุนอาจจะไม่สามารถช่วยเหลือได้เต็มมูลค่าความเสียหาย แต่จะช่วยเหลือได้เพียงบางส่วนเพื่อเป็นการบรรเทาความเดือดร้อนเท่านั้น จากนั้นได้มอบถุงยังชีพให้กับประชาชนที่ได้รับผลกระทบจากสถานการณ์ไวรัสโควิด-19 ในพื้นที่ อีกจํานวน 300 ราย
สําหรับการควบคุมการแพร่ระบาดไวรัสโควิด-19 หลังจากที่ทางรัฐบาลมีกําหนดผ่อนปรนเฟส 2 ในวันที่ 17 พ.ค.63 นี้ นายกรัฐมนตรีได้กําชับทุกหน่วยงานให้มีการดูแลมาตรการให้มีความเข้มแข็ง ไม่ประมาท ซึ่งหากมีการผ่อนปรนในเฟส 2 แล้ว ในพื้นที่ไหนมีปัญหาหรือมีผู้ติดเชื้อเพิ่ม ให้มีการสั่งปิดพื้นที่ดังกล่าวทันทีเพื่อเป็นการควบคุมโรค ซึ่งทุกพื้นที่ต้องมีการดูแลสถานการณ์อย่างจริงจัง
รัฐบาลไทย-ข่าวทำเนียบรัฐบาล-วิถีชีวิตใหม่ที่ทุกคนควรปฏิบัติ มีคร่าวๆ อย่างไรบ้าง ??
วันอังคารที่ 9 มิถุนายน 2563
วิถีชีวิตใหม่ที่ทุกคนควรปฏิบัติ มีคร่าวๆ อย่างไรบ้าง ??
มีอะไรบ้างนะ
รัฐบาลไทย-ข่าวทำเนียบรัฐบาล-!!เตือนระวัง ‘ฟิชชิง’ ภัยหลอกลวง ดักเอาข้อมูลส่วนบุคคล
วันอังคารที่ 10 กันยายน 2562
!!เตือนระวัง ‘ฟิชชิง’ ภัยหลอกลวง ดักเอาข้อมูลส่วนบุคคล
..
แอดมินห่วงใยผู้ใช้อีเมลทั้งหลาย ขอให้ระมัดระวังอีเมลแปลกปลอมที่ไม่แสดงชื่อ หรือชอบใช้ข้อความว่า "ด่วน" หรือ "สําคัญมาก" แถมบางครั้งยังมีไฟล์แนบหรือลิงค์ที่ให้เราต้องคลิกเพื่อล็อกอินอีกด้วย เมื่อได้รับอีเมลแบบนี้เมื่อไรอย่าให้ข้อมูลส่วนตัวของเราเด็ดขาดครับ